cyanic-selkie/wikianc huggingface dataset:
Specialisterne
Yritykseen hakeutuvilta ei edellytetä insinöörialan koulutusta, vaan he pääsevät yrityksen järjestämään viiden kuukauden pituiseen valmennukseen, jonka aikana puolet hakijoista karsitaan pois. Specialisterne työllistää etenkin matemaattisesti suuntautuneita henkilöitä.
Suurin osa Specialisternen työntekijöistä työskentelee asiakasyrityksissä. Työskentelyn edellytyksenä on tällöin se, että asiakasyritys kykenee tarjoamaan heille rauhallisen työskentely-ympäristön.
Firman pitkän aikavälin tavoitteena on työllistää miljoona autismin kirjolaista Tanskassa ja muissa maissa. Asiakkaina ovat muun muassa Nordea, Microsoft ja Tanskan suurin puhelinoperaattori TDC Software.
United States Capitol Police
pienoiskuva|USCP:n tunnus pienoiskuva|USCP:n [[Chevrolet Impala]] United States Capitol Police (USCP) on Yhdysvaltojen littovaltion poliisiviranomainen, joka vastaa Yhdysvaltain kongressin turvallisuudesta kaikkialla Yhdysvalloissa. Se on kongressin toimivallan alaisuudessa.
USCP vastaa henkien ja omaisuuden suojelemisesta, rikollisuuden torjumisesta ja tutkinnasta sekä Capitolin alueen liikennesääntöjen valvomisesta. Sillä on täydet toimivaltuudet kaikkialla Capitol in ja kongressin kirjaston alueella. Sillä on myös virantoimitukselliset toimivaltuudet yhdessä muiden alueen poliisiviranomaisten kanssa koko Washington DC:n alueella. Henkilösuojelutehtävissä sillä on toimivaltuudet kaikkialla Yhdysvalloissa.
Antonio José López Castillo
Antonio José López Castillo (9. heinäkuuta 1945 – 18. heinäkuuta 2021 ) oli venezuelalainen roomalaiskatolinen arkkipiispa. Hänet vihittiin papiksi 18. heinäkuuta 1970 ja nimitettiin Maracaibon arkkihiippakunnan vihkipiispaksi sekä Theuzin titulaaripiispaksi 26. helmikuuta 1988. Piispaksi vihkiminen seurasi 28. toukokuuta. Pääkonsekraattorina toimi Domingo Roa Pérez, jota avustivat Medardo Luis Luzardo Romero ja Roberto Lückert León.
1. elokuuta 1992 López Castillo sai nimityksen Barinasin piispaksi. 27. joulukuuta 2001 hänet nimitettiin Calabozon ja 22. joulukuuta 2007 Barquisimeton arkkipiispaksi.
Milan Obrenović II
thumb|Milan Obrenović II. Milan Obrenović II (21. lokakuuta 1819 – 8. heinäkuuta 1839) oli Serbian ruhtinas neljän viikon ajan kesällä 1839. Hän oli ruhtinas Miloš Obrenovićin vanhin poika ja sairasteli jatkuvasti lapsuudestaan alkaen.
Milan tuli hallitsijaksi 13. kesäkuuta 1839, kun hänen isänsä joutui painostuksen alla luopumaan kruunusta. Hän oli koko lyhyen hallitsijakautensa ajan niin sairas, ettei koskaan edes saanut tietää kohonneensa maan hallitsijaksi. Milan kuoli 8. heinäkuuta samana vuonna vain 19-vuotiaana, jolloin ruhtinaaksi tuli hänen 15-vuotias nuorempi veljensä Mihailo.
Yantai
Yantai on prefektuuritason merenrantakaupunki Shandongin niemimaalla Shandongin maakunnassa Kiinassa. Kaupunki sijaitsee linnuntietä noin 400 kilometriä maakunnan pääkaupunki Jinanista itään. Yantain väkiluku on 6,968 miljoonaa (2010) ja pinta-ala 13 746 neliökilometriä.
Kaupunki rajoittuu pohjoisessa Bohainmereen, idässä Weihain kaupunkiin ja etelässä Keltaiseenmereen sekä lännessä Qingdaon ja Weifangin kaupunkeihin. Kaupungilla on 702 kilometriä rantaviivaa ja siihen kuuluu 63 saarta.
Piirikuntatasolla Yantai jakautui 12 osaan seuraavasti (väkiluvut vuodelta 2010):
Yantai on suosiotaan kasvattanut rantalomakohde monelle kiinalaiselle. Seutu on tunnettu Aasian laajimpiin kuuluvana viinintuotantoalueena, jossa on tuotettu viiniä jo yli 100 vuotta. Viinintuotantoa esitellään esimerkiksi Changyun viinikulttuurimuseossa, joka on perustettu 1892 avatun Changyun viinitehtaan aiempiin tiloihin.
Seudun asutushistoria ulottuu 10 000 vuoden taakse. Toisen oopiumisodan seurauksena kaupungin satama avattiin ulkomaalaisille aluksille. Ming-dynastian (1368–1644) aikana kaupungin pohjoiselle mäelle pystytettiin Langyantai-torni, joka tornin merkkitulella kaupunkilaisia avulla varoitettiin merirosvoista. Kaupungin nimi on seurausta tästä varoitustornista, sillä Yantai on yhdistelmä sanoista yan ’savu’ ja tai ’torni’.
Yantain satama on erittäin suuri rahtisatama, jonka kautta kulki vuonna 2013 yhteensä 286,8 miljoonaa tonnia rahtia, jolla määrällä se oli Kiinan 13. suurin rahtisatama.
Nopean junayhteyden kaupunkiin tuo Kiinan rautateiden suurnopeusjunalinja Jinan–Zibo–Weifang–Qingdao–Yantai–Weihai–Rongcheng. Yantai Laishanin kansainvälinen lentoasema palvelee kaupunkia.
Ilmasto
Yantaissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 13 °C ja keskimääräinen sademäärä 680 millimetriä. Elokuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on tammikuu, jolloin keskilämpötila on noin –1 °C. Sateisin kuukausi on heinäkuu, jolloin sataa keskimäärin noin 170 millimetriä. Tammikuu puolestaan on kuivin kuukausi. Silloin keskimääräinen sadanta on 11 millimetriä.
Juri Urytšev
Juri Olegovitš Urytšev (, 3. huhtikuuta 1991 Jaroslavl, Venäjän SFNT, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkopuolustaja. Hän pelasi vuosina 2009–2011 KHL-liigaa Lokomotiv Jaroslavlin joukkueessa yhteensä 23 runkosarja- ja 16 pudotuspeliottelun verran tehden kaksi maalia. Jäähyminuutteja kertyi 41. Isokokoinen Urytšev pelasi oikealta.
Seuraura
Urytšev oli Lokomotiv Jaroslavlin oma kasvatti ja pelasi siellä koko uransa ajan. Hän pelasi ensimmäiset miesten pelinsä kaudella 2008–2009 Lokomotiv Jaroslavlin kakkosjoukkueessa, Venäjän kolmanneksi korkeimmalla sarjatasolla Pervaja Ligassa.
Kaudella 2009–2010 Urytšev debytoi KHL:ssä, jossa hän pelasi kolme runkosarja- ja 11 pudotuspeliottelua ilman tehopisteitä. Suurimman osan kaudestaan Urytšev edusti kuitenkin Loko Jaroslavlia nuorten sarjassa, MHL:ssä. Kaudella 2010–2011 KHL tuli hänelle tutuksi 20 runkosarja- ja viiden pudotuspeliottelun verran. Urytšev teki niissä kaksi maalia.
Urytšev kuoli 7. syyskuuta 2011, kun Lokomotiv Jaroslavlin joukkuetta kuljettanut Jakovlev Jak-42 -tyyppinen kone syöksyi maahan Venäjällä, lähellä Jaroslavlin kaupunkia. Kone oli matkalla Minskiin, jossa joukkueen oli tarkoitus pelata kauden ensimmäinen ottelu Dinamo Minskiä vastaan.
Maajoukkueura
Urytšev oli voittamassa alle 20-vuotiaiden maailmanmestaruuden vuonna 2011.
Vasikka
Lehmän ensimaito, jota erittyy heti poikimisen jälkeen, on nimeltään ternimaitoa. Se eroaa koostumukseltaan tavallisesta maidosta ja on paljon ravinteikkaampaa. Vasikka on syntyessään enemmän yksimahainen kuin märehtijä. Se on aluksi riippuvainen nestemäisestä ravinnosta eikä se voi sulattaa muuta kuin maitoa. Kuivaa rehua vasikka alkaa syödä 1–2 viikon iässä, jonka seurauksena sen etumahat ja mahojen keskinäiset suhteet muuttuvat ja se alkaa kehittyä märehtijäksi. Vasikka voidaan vieroittaa juotolta noin kahden kuukauden iässä.
Vasikka vieroitetaan emästään yleensä heti, luomutuotannossa sen annetaan olla emänsa kanssa muutamasta päivästä viikkoon. Lehmä leimaantuu vasikkaansa heti, mutta vasikalla leimautuminen kestää pari päivää. Mitä pidempään vasikka ja lehmä viettävät yhdessä, sitä stressaavampaa vieroitus on vasikalle.
Lihantuotanto
Vasikat ovat välitysvalmiita 1–2 kuukauden iässä, jolloin suurin osa sonnivasikoista ja osa lehmävasikoista viedään lihanjalostukseen erikoistuneille tiloille jatkokasvatettaviksi ja sieltä lopulta teurastettavaksi. Loput jäävät maidontuotantoon ja poikimaan.
Juottovasikka eli lihotusvasikka on hyvin maukkaan lihan saamiseksi maidolla ruokittu nuori nauta. Sitä ruokitaan 2–5 kuukauden ikäiseksi lähinnä kuorimattomalla maidolla, mutta myös kuoritulla maidolla ennen teurastusta. Vasikalle voidaan antaa myös viljaväkirehuja nopeuttamaan kasvua. Korsirehun tarjoamista vältetään, koska se huonontaa lihan laatua. Vasikan kasvettua kaksi kuukautta sille aletaan kuitenkin syöttää heiniä 200 grammaa päivässä.
Ruohovasikka on kevättalvella syntynyt vasikka, joka kasvaa kesän laidunruokinnalla ja teurastetaan syys–lokakuun vaihteessa teuraspainon ollessa alle 80 kilogrammaa.
Brooke
Brooke voi viitata ainakin seuraaviin:
Duke Nukem: Manhattan Project
Duke Nukem: Manhattan Project on Sunstorm Interactiven ja ARUSH Entertainmentin kehittämä sivulta kuvattu tasohyppelypeli. Peli on kuten aiemmat Duke Nukem -versiot, mutta paremmilla grafiikoilla.
Juoni
Manhattan Project kertoo hyper-maskuliinisesta toimintasankarista, Duke Nukemista. Tällä kertaa hän pyrkii nujertamaan Mech Morphix -nimisen hullun tiedemiehen, joka käyttää radioaktiivista liejua, GLOPP:ia (Gluon Liquid Omega-Phased Plasma) luodakseen mutaatioita tappaviksi hirviöiksi ja kaapatakseen Manhattanin, yhden New Yorkin kaupunginosista. Dukella on jälleen edessä yhden miehen maailmanpelastusoperaatio.
Peli tapahtuu kahdeksassa eri maassa, joissa jokaisessa on kolme osaa ja viimeisessä maassa Duke matkaa avaruuteen tappamaan Mech Morphixin. Mukana on perinteiset "loppuvastukset".
Merisoulo
Merisoulo (Catapodium marinum) on heinäkasvien (Poaceae) heimoon, soulojen (Catapodium) sukuun kuuluva kasvilaji. Merisoulo on yksivuotinen sekä matalakasvuinen laji, joka kasvaa keskimäärin noin 25 cm korkeaksi.
Merisoulo kasvaa meren äärellä olevilla alavilla ja kuivilla kasvupaikoilla, kuten kallioilla, maavalleilla ja hiekkadyyneillä. Lajia on tavattu myös kauempana rannikosta suolattujen teiden varsilta. Lajia tavataan luonnonvaraisena Länsi-Euroopassa Atlantin valtameren rannikoilla sekä kaikkialla Välimeren rannikoilla.
Ira Sullivan
thumb|right|[[Rich Matteson, Red Rodney ja Ira Sullivan]]
Yleisurheilun sisäratojen Euroopan-mestaruuskilpailut 1992
Yleisurheilun sisäratojen Euroopan-mestaruuskilpailut järjestettiin vuonna 1992 Genovassa, Italiassa. Kisojen ajankohta oli 28. helmikuuta – 1. maaliskuuta.
Krainilainen mehiläinen
Krainilainen mehiläinen (Apis mellifera carnica) on eräs tarhamehiläisen alalaji. Se on lähtöisin Alppien itäpuolelta Pohjois-Balkanin vuoristoseudulta nykyisen Krainin maakunnasta Slovenian alueelta. Krainilainen on toiseksi yleisin tarhattu alalaji italialaisen mehiläisen jälkeen. Krainilainen on sopeutunut kylmään ilmanalaan ja pitkiin talviin paremmin kuin italialainen mehiläinen. Se on väriltään keltamusta ja italialaiseen verrattuna hiukan tummemman harmaa. Se talvehtii pienempinä yhdyskuntina ja kestää huonoa säätä italialaista mehiläistä paremmin. Krainilaisen lentokausi alkaa aikaisemmin ja kestää pidempään kuin italialaisen. Krainilaista pidetään lempeänä ja helposti käsiteltävänä alalajina. Krainilaisen itäisempi jalostuslinja on nimeltään karpaattien mehiläinen.
Luttojoki
Luttojoki ( tai Lohttu,, ) on Tuulomajoen vesistöön kuuluva joki Inarin ja Sodankylän kuntien itäosissa Suomessa ja Petsamon eteläosassa Murmanskin alueella Venäjällä. Venäjän vesistörekisterin mukaan joen pituus on 235 kilometriä ja valuma-alueen laajuus 7 980 neliökilometriä.
Ennen alueluovutuksia lähes koko Luttojoki sijaitsi Suomen alueella. Nykyään se kuuluu osittain UK-puiston–Sompion–Kemihaaran Natura 2000 -luonnonsuojelualueeseen.
Luttojoesta on saatu isoja taimenia noin 2–3 kiloon.
Luttojoki saa alkunsa Inarin kunnan alueelta Saariselän pohjoisosassa sijaitsevista pikkujärvistä. Joki virtaa sieltä itään kulkien osan matkaa Inarin ja Sodankylän välistä rajaa pitkin. Raja-Joosepin rajanylityspaikan läheisyydessä Luttojoki virtaa Venäjän puolelle, virtaa koilliseen ja laskee Ylä-Tuuloman tekojärven länsipäähän. Tekojärven itäpäästä vedet virtaavat edelleen Tuulomajokea Kuolanvuonoon.
Luttojoen merkittävin sivujoki Suomen puolella on Suomujoki.
Havaijinalbatrossi
Havaijinalbatrossi (Phoebastria immutabilis) on keskikokoinen albatrossi. Lajin nimesi Walter Rothschild 1893.
Esiintyminen
Pohjoisen Tyynenmeren pesimälaji. Valtaosa, noin 90 % lajin kannasta pesii Havaijin luoteisilla saarilla, muun muassa Midway ja Laysan saarilla, joilta laskettiin 441 178 pesää vuonna 2003. Japanin ja Meksikon ulkosaarilla pesii noin 500 paria. Kaikkiaan tunnetaan tällä hetkellä 16 pesimäpaikkaa, joista yhdeksällä pesii yli 100 paria. Lajin kanta on kasvamassa mutta on edelleen vain murto-osa sadan vuoden takaisesta, jolloin massiivisen höyhenten keräämisen takia tapettiin valtava määrä albatrosseja. Tällä hetkellä pahin ongelma on avomeren pitkäsiimakalastus, jonka yhteydessä kuolee vuosittain noin 10 000 havaijinalbatrossia.
Elinympäristö
Pesimäyhdyskunnat sijaitsevat puuttomilla saarilla ja atolleilla. Pesimäajan ulkopuolella havaijinalbatrossit kiertelevät Tyynellämerellä Kiinan, Alaskan ja Meksikon rajaamalla alueella.
Lisääntyminen
Laji pesii vuosittain. Parit solmivat elinikäisen parisuhteen ja saapuvat pesimäsaarelleen lokakuun lopulla yhdessä. Pesä on kuoppa maassa. Naaras munii yhden munan, jota molemmat puolisot hautovat yhteensä noin 65 päivää. Poikanen on lentokykyinen noin 160 päivän ikäisenä.
Ravinto
Syö kaloja, mustekaloja, äyriäisiä ja haaskoja.
FS Victor Hugo (1904)
Valmistus
Alus tilattiin Lorientin laivastontelakalta, missä köli laskettiin maaliskuussa 1903. Alus laskettiin vesille 30. maaliskuuta 1903 ja otettiin palvelukseen 1907.
Palvelus
Alus oli 1914–1915 Välimerellä ja Adrianmerellä. Se saattoi 1916 torpedoidun taistelulaiva Jean Bartin Maltalle. Alus avusti Jules Micheletin kanssa Serbian armeijan evakuoinnissa Korfulta Bizertaan. Kauko-Idästä palattuaan alus siirrettiin reserviin 1923 Toulonissa ja se myytiin 20. tammikuuta 1928 2,75 miljoonalla frangilla valmistumiskustannusten oltua 29 miljoonaa. Alus romutettiin 26. marraskuuta 1930.
Malminkartanonhuippu
thumb|Malminkartanonhuippu eli Helsingin [[Malminkartanon täyttömäki.]] Malminkartanonhuippu (vuoteen 1986 Kaarelan huippu ) eli Malminkartanon täyttömäki on Helsingin korkein paikka Malminkartanon osa-alueella. Se yltää noin 91 metrin korkeuteen merenpinnasta. Malminkartanonhuippu on syntynyt vuosina 1976–1996, kun rakentamisen ylijäämämassoja on kasattu Malminkartanon pohjoisosaan Helsingin ja Vantaan rajan tuntumaan.
Historia
Vuonna 2010 täyttömäen laajentamisesta oli luovuttu ja alue oli Helsingin kaupunkisuunnittelulautakunnan kesäkuussa 2006 asettamassa rakennuskiellossa. Mäen virkistyskäyttöä pyrittiin monipuolistamaan käyttäjien toiveiden mukaisesti, lisäksi kasvillisuutta aiottiin hoitaa ja kehittää. Polku- ja raittiverkostoa haluttiin kehittää. Huipulle tehtiin uudet portaat, jotka valmistuivat kesällä 2021. Aiemmin huipuille johtavissa portaissa oli ollut 426 askelmaa ja ne olivat olleet Helsingin pisimmät. Uudistuksen jälkeen portaiden määrä väheni 347 askelmaan.
Vuonna 2010 arvioitiin, että lähivuosina muutospaineita Malminkartanonhuipun virkistyskäytölle, sekä laajemmin tälle Länsi-Helsingin, Espoon ja Vantaan yhtenäiselle viherväylälle saattaisivat tuoda Honkasuon pientaloalueen rakentaminen, joka aloitettiin helmikuussa 2013 sekä alustava Kehä II:n suunnitelma. Kehä II tulisi alittamaan huipun pohjoispuolelta tunnelissa. Mäen luoteispuolelle on jo noussut asfaltti- ja öljyteollisuuden rakennelmia.
Sijainti ja viherväylien osa
Mäki sijaitsee Helsingin luoteiskulmilla Malminkartanon kaupunginosassa. Mäen länsipuolella on Konalan teollisuusalue. Malminkartanonhuippu muodostaa osan viheralueesta, joka Helsingissä jatkuu kapeana (joskus Länsipuistoksi kutsuttuna) vihersormena Etelä-Haagaan. Viherväylä jatkuu Malminkartanonhuipun pohjoispuolella Vantaan Vapaalaan ja Myyrmäkeen ja jatkuu edelleen Kehä III:n yli pohjoiseen laajoille Länsi-Vantaan pohjoisosien pelto- ja viheralueille. Viheralueyhteys yhdistää Keskuspuiston ja Pohjois-Espoon. Lännessä alue liittyy Espoon Lintuvaaraan, sekä edelleen viherkäytävänä Laajalahteen. Huippu sijaitsee myös osana ns. liikuntasormea, joka on pohjois-eteläsuunnassa kulkeva viheralueakseli ja jonka varressa on liikunnallisesti suuntautuneita alueita (esim. Myyrmäen urheilupuisto).
Käyttö
Alueella on monipuolisia mahdollisuuksia esimerkiksi liikuntaan ja luonnon tarkkailuun. Huippukohta toimii myös näköalapaikkana. Tämänhetkisiä tärkeitä toimintoja ovat esimerkiksi kävely, juoksu, koiranulkoilutus, maastopyöräily ja hiihto. Itärinteessä sijaitsee pulkkamäki ja alamäkipyöräilyn pääalue. Myös huipulle kulkevat portaat ovat ahkerassa käytössä. Huipun viereinen Malminkartanonkenttä on esimerkiksi luistelu- ja jalkapallokäytössä.
Alamäkipyöräily
Alamäkipyöräilyyn tarkoitettu alue aidattiin vuosien 2019-2020 aikana ja alueesta vastaa nykyään Helsingin Downhill ry, joka on solminut kymmenen vuoden maavuokrasopimuksen Malminkartanon huipun pohjoisrinteestä 15.11.2019 alkaen Helsingin Kaupungin kanssa. Alamakipyöräily alueella on tarkoitettu vain Helsingin Downhill ryn jäsenille. Mäen reittejä työstetään yhdistyksen toimesta talkoovoimin. Yhdistys perustettiin Helsingin Kaupungin vaatimuksesta Malminkartanon Huipun alamäkipyöräilytoiminnan järjestäytymisestä.
Huipun taideteos
thumb|Tuulet-teemaa, osa Hanna Vainion ympäristö­taide­teoksesta Malmin­kartanon­huipulla.
Huipulle johtavat reitit
thumb|Suunnat-teemaa, osa Hanna Vainion ympäristö­taide­teoksesta Malmin­kartanon­huipulla. Tämä vanhoista [[Finlandia-talon marmori­laattojen palasista koottu nuoli osoittaa kanta­kaupungista kohti huippua.]]
Mäellä oli käytössä 1980- ja 1990-luvun vaihteessa maksullinen hiihtohissi, mutta toiminta ei ollut kannattavaa. Lisäksi alhaalla toimi parhaina vuosina kahvio.
Elliot Lawrence
thumb|right|Elliot Lawrence ja hänen yhtyeensä jäsenet (1946)
Elliot Lawrence (14. helmikuuta 1925 Philadelphia, Pennsylvania – 2. heinäkuuta 2021 ) oli yhdysvaltalainen jazzmuusikko. Hän johti vahvaa tanssiyhtyettä ollessaan vasta 20-vuotias, mutta siihen aikaan swingin aikakausi oli jo tulossa päätökseensä. Lawrence levytti leaderina vuosina 1946–60 useille eri levymerkeille käyttäen joskus Gerry Mulliganin sovituksia. Vuoden 1960 jälkeen Lawrence siirtyi toisenlaisten hankkeiden pariin. Hän sävelsi, sovitti ja johti televisiossa, elokuvissa ja teatterissa. Hänen levytyksensä ovat tätä nykyä vaikeasti saatavilla.
Lawrence sävelsi Kasvot kuvaruudussa -elokuvan (, 1976) musiikin.
Louis Prima
Louis Prima (7. joulukuuta 1910 New Orleans, Louisiana, Yhdysvallat – 24. elokuuta 1978 New Orleans, Louisiana, Yhdysvallat) oli amerikanitalialainen viihdyttäjä, laulaja, näyttelijä ja trumpetinsoittaja.
Prima edusti aikansa musiikkitrendejä. Hän perusti oman jazzyhtyeen nimeltään Louis Prima’s New Orleans Gang 1920-luvulla. 1930-luvulla hän julkaisi suureksi hitiksi nousseen kappaleen ”Sing Sing Sing” ja esiintyi useissa Hollywood-elokuvissa, kuten Rhythm on the Range ja Rose of Washington Square. Sittemmin hän oli myös muissa yhtyeissä.
Priman muita suuria hittejä ovat muiden muassa ”Just a Gigolo / I Ain’t Got Nobody”, ”Buona Sera” ja ”When You’re Smiling”. Hän teki myös muistettavan työn Walt Disneyn elokuvassa Viidakkokirja, jossa hän toimi äänenä orankikuningas Louielle sekä esitti kappaleen ”I Wanna Be Like You”.
Louis Priman albumi The Wildest! (1956) valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die.
Svetlana Isakova
Svetlana Isakova (s. 18. joulukuuta 1969 Riika, Latvia) on entinen Neuvostoliittoa edustanut uimari. Hän kilpaili vuoden 1988 kesäolympialaisissa Soulissa, Etelä-Koreassa, jossa hän jäi naisten 100 metrin vapaauintikilpailussa 15. sijalle. Isakova osallistui myös 4 × 100 metrin vapaauintiviestiin ja kuului siinä viidenneksi sijoittuneeseen joukkueeseen.
Douglaskuuset
Douglaskuuset (Pseudotsuga) on havupuusuku mäntykasvien (Pinaceae) heimossa. Sukuun kuuluu lajien määrittelystä riippuen 4–6 lajia. Douglaskuuset ovat suurehkoja ainavihantia puita, jotka kasvavat luonnonvaraisina läntisessä Pohjois-Amerikassa ja itäisessä Aasiassa. Nimestään huolimatta douglaskuuset eivät kuulu kuusiin (Picea) eivätkä ole kovin läheistä sukua kuusille.
Nimien alkuperä
Douglaskuusten suomenkielinen nimi viittaa skotlantilaiseen kasvitieteilijä David Douglasiin, joka toi lännendouglaskuusia ensimmäisenä Eurooppaan. Suomenkielisen nimen loppuosasta huolimatta douglaskuuset eivät ole erityisen läheistä sukua kuusille (Picea). Suvun tieteellinen nimi Pseudotsuga viittaa douglaskuusten ja hemlokkien (Tsuga) samankaltaisuuteen.
Kuvaus
Lehdet eli neulaset ovat litteitä ja muodoltaan tasasoukkia. Niiden asento on kierteinen, ja ne voivat siirottaa lähes säteittäisesti rangan ympärillä tai olla tyvestään kääntyneitä kaksirivisen kampamaisesti rangan kummallekin puolelle. Neulanen jättää varistessaan pyöreän lehtiarven. Ilmarakoja on ainoastaan neulasen alapinnalla, missä on kaksi näkyvää ilmarakojuovaa. Douglaskuuset ovat ainavihantia.
Douglaskuuset ovat yksikotisia, joten hede- ja emikukinnot kehittyvät samaan puuyksilöön. Kukinnot kasvavat yksittäin lehtihangoissa. Hedekukinnot eli hedekävyt ovat norkkomaisia ja tavallisesti 1–2 senttimetriä pitkiä. Ne muodostuvat kierteisesti asettuneista kilpimäisistä hedelehdistä, joissa on kussakin kaksi siitepölyä tuottavaa pölylokeroa. Emikukinnot eli kävyt ovat perällisiä ja kypsyvät yhden kasvukauden aikana. Ne ovat pölytyksen aikaan pystyjä, mutta kääntyvät kypsyessään riippuviksi. Käpysuomut ovat leveitä ja kärjestään pyöristyneitä. Käpyjen kolmiliuskaiset suojussuomut ovat yleensä pidempiä kuin käpysuomut, joten ne näkyvät käpysuomujen alta. Siemenet ovat siivellisiä, ja puikea lenninsiipi on kiinnittynyt siementä yhdeltä puolelta ympäröivällä maljalla. Sirkkalehtien määrä voi vaihdella viidestä neljääntoista.
Levinneisyys ja elinympäristö
Douglaskuusia kasvaa luonnonvaraisena läntisessä Pohjois-Amerikassa pohjoisesta Alaskasta etelään Meksikon vuoristoihin sekä Itä-Aasiassa lännestä Himalajan vuoristosta itään Japaniin ja Taiwaniin sekä etelään Etelä-Kiinaan ja Vietnamiin.
Douglaskuuset ovat lauhkean ilmaston puita. Osa lajeista kasvaa hyvinkin kosteassa ilmastossa, kun taas kaliforniandouglaskuusi kasvaa kuivissa vuoristometsissä, jossa ei usein sada kesäkaudella ollenkaan. Pohjois-Amerikassa lännendouglaskuusi muodostaa usein lähes yksilajisia metsiä. Aasiassa douglaskuuset kasvavat yleensä monilajisissa sekametsissä.
Luokittelu
thumb|[[Kaliforniandouglaskuusi (Pseudotsuga macrocarpa)]] Douglaskuusten lajeja luokiteltiin 1800-luvulla vaihtelevasti hemlokeiksi, pihdoiksi (Abies) ja männyiksi (Pinus). Lännendouglaskuusen sijoitti omaan sukuunsa ensimmäisen kerran vuonna 1867 ranskalainen kasvitieteilijä Elie-Abel Carrière. Myöhemmin 1800-luvun lopulla ja 1900-luvun alussa tähän lännendouglaskuusesta kuvattuun sukuun siirrettiin muita lajeja.
Lajit
Sukuun kuuluu havupuihin erikoistuneen kasvitieteilijän Aljos Farjonin määrityksen mukaan neljä lajia ja viisi muunnosta. Jotkin tutkijat pitävät osaa muunnoksista tai osaa niiden populaatioista omana lajeinaan tai alalajeinaan, ja esimerkiksi useiden yliopistojen ja tutkimuslaitosten kokoamassa Flora of Chinassa sukuun katsotaan kuuluvaksi kuusi lajia.
Käyttö
Lännendouglaskuusi on yksi maailman taloudellisesti tärkeimpiä puita. Sitä käytetään laajalti metsäteollisuudessa varsinkin läntisessä Pohjois-Amerikassa, jossa se on yksi yleisimpiä luonnonpuita, mutta myös muilla maailman lauhkean vyöhykkeen alueilla, missä puuta on käytetty paljon metsänistutuksessa. Myös japanindouglaskuusta ja lajia Pseudotsuga sinensis on käytetty sahateollisuudessa. Douglaskuusia, lähinnä lännendouglaskuusta, käytetään myös koristepuina.
Josep Almudéver Mateu
Josep Eduard Almudéver Mateu (30. heinäkuuta 1919 Marseille – 24. toukokuuta 2021) oli espanjalainen sotilas, joka oli viimeinen tunnettu elossa ollut Espanjan sisällissodan kansainvälisten prikaatien jäsen.
Almudéver syntyi Ranskassa espanjalaisten siirtotyöläisten perheeseen. Hän vietti varhaislapsuutensa Marseillessa ja Casablancassa, josta perhe palasi kotiseudulleen Alcàsseriin vuonna 1930. Espanjan sisällissodan sytyttyä Almudéver valehteli ikänsä ja liittyi 16-vuotiaana tasavaltalaisarmeijaan. Mateun oikea ikä paljastui hänen haavoituttuaan Teruelin rintamalla, jonka jälkeen Almudéver kotiutettiin alaikäisenä. Almudéverilla oli kaksoiskansalaisuus, jonka turvin hän värväytyi ranskalaisena kansainvälisiin prikaateihin ja taisteli Carlo Rossellin mukaan nimetyssä pataljoonassa.
Kun prikaatit hajotettiin vuonna 1938 Almudéver kotiutettiin Ranskaan, josta hän pian palasi isänsä kanssa takaisin rintamalle Alicanteen. Sodan päätyttyä Almudéver vangittiin huhtikuussa 1939 Albateran keskitysleirille. Hän sai kuolemantuomion, joka muutettiin 12 vuoden vankeudeksi. Almudéver pääsi ehdonalaiseen hyvän käytöksen johdosta vuonna 1942. Vapauduttuaan hän liittyi diktaattori Francoa vastaan taisteleviin sisseihin ja pakeni vuonna 1947 Ranskaan, jossa vietti loppuelämänsä.
Almudéver kuoli 101-vuotiaana toukokuussa 2021. Almudéverin poismenoa kunnioitti muun muassa Valencian itsehallintoalueen presidentti Ximo Puig, joka muistosanoissaan totesi, etteivät Eurooppa ja demokratia milloinkaan unohda häntä.
Brady Skeens
Brady Skeens (s. 8. elokuuta 1995 Lenexa, Kansas) on yhdysvaltalainen koripalloilija, pelipaikaltaan sentteri tai iso laitahyökkääjä. Hän on pelannut ammattilaisurallaan Kanadassa ja Suomessa.
Urheilu-ura
Skeens pelasi yliopistokoripalloa NCAA II:ssa Washburnin joukkueessa vuosina 2014–2018. Hän kirjautti Washburn-vuosinaan yhteensä 170 heitontorjuntaa murskaten edellisen ennätyksen, joka oli tasan sata. Hänet valittiin kolmesti sarjansa parhaaksi puolustuspelaajaksi.
Yliopistovuosiensa päätyttyä Skeens siirtyi ammatilaiseksi. Hän pelasi ensimmäisen ammattilaiskautensa kanadalaisessa Sudbury Fivessa 9,8 pisteen, 9,3 levypallon ja 1,9 heitontorjunnan keskiarvoilla pelitilanneheittojen tarkkuuden oltua korkea 71,7 prosenttia. Five sijoittui neljänneksi koronapandemian keskeytettyä kauden. Skeens valittiin kauden päätteeksi sarjan parhaiden puolustajien ja tulokkaiden joukkueisiin.
Poikkeusolot
Poikkeusolot määrittää Suomessa valmiuslaki (1553/29.12.2011). Lain 3 §:n mukaan poikkeusoloja ovat:
1) Suomeen kohdistuva aseellinen tai siihen vakavuudeltaan rinnastettava hyökkäys ja sen välitön jälkitila;
3) väestön toimeentuloon tai maan talouselämän perusteisiin kohdistuva erityisen vakava tapahtuma tai uhka, jonka seurauksena yhteiskunnan toimivuudelle välttämättömät toiminnot olennaisesti vaarantuvat;
4) erityisen vakava suuronnettomuus ja sen välitön jälkitila; sekä
5) vaikutuksiltaan erityisen vakavaa suuronnettomuutta vastaava hyvin laajalle levinnyt vaarallinen tartuntatauti.
Kun valtioneuvosto toteaa yhteistoiminnassa tasavallan presidentin kanssa maassa vallitsevan poikkeusolot, voidaan valtioneuvoston asetuksella säätää valmiuslain säännösten soveltamisen aloittamisesta. Tämä asetus voidaan antaa määräajaksi, enintään kuudeksi kuukaudeksi. Siinä on mainittava, miltä osin tämän lain mukaisia toimivaltuuksia voidaan soveltaa ja missä niitä sovelletaan jos niitä ei tarkoiteta sovellettaviksi koko maan alueella. Asetus on välittömästi saatettava eduskunnan käsiteltäväksi. Eduskunta päättää, voiko asetus jäädä voimaan vai onko se kumottava osittain tai kokonaan. Se myös päättää, että onko asetus voimassa säädetyn vai sitä lyhyemmän ajan. Jollei käyttöönottoasetusta ole viikon kuluessa sen antamisesta toimitettu eduskunnalle, asetus lakkaa olemasta voimassa. Kun eduskunta on päättänyt, käyttöönottoasetuksessa mainittuja säännöksiä voidaan alkaa soveltaa siltä osin kuin eduskunta ei ole päättänyt, että asetus on kumottava.
Jos käyttöönottoasetuksen käsittely ei ole mahdollista, voidaan valtioneuvoston asetuksella voidaan säätää, että toimivaltuussäännöksiä voidaan soveltaa välittömästi. Tällainen asetus voidaan antaa kolmen kuukauden määräajaksi ja se on välittömästi annettava eduskunnan käsiteltäväksi. Jos asetusta ole viikon kuluessa sen antamisesta toimitettu eduskunnalle, asetus lakkaa olemasta voimassa. Jos eduskunta päättää, asetus on kumottava osittain tai kokonaan.
Valtionneuvosto totesi 16. maaliskuuta 2020, että Suomessa vallitsee poikkeusolot yhteistoiminnassa tasavallan presidentin kanssa. Perusteluina tälle pidettiin valmiuslaissa tarkoitettua erityisen vakavaa suuronnettomuutta vastaava hyvin laajalle levinnyt vaarallisia tartuntatautia. Poikkeusolot päättyivät kolmen kuukauden päästä 16. kesäkuuta 2020. Toisen kerran valtionneuvosto totesi 1. maaliskuuta 2021 Suomessa vallitsevan poikkeusolot yhteistoiminnassa tasavallan presidentin kanssa. Toisella kerralla poikkeusolot olivat voimassa 27. huhtikuuta 2021 asti.
Loviisan ydinvoimalaitos
thumb|300px|Loviisan voimalaitos ilmasta. Loviisan ydinvoimalaitos on kahden ydinvoimalaitosyksikön kokonaisuus Loviisan kaupungissa Hästholmenin saarella, noin 90 kilometriä Helsingistä itään. Laitoksen reaktorit ovat neuvostoliittolaista VVER-440-tyyppiä olevia painevesireaktoreita. Molemmat reaktorit tuottavat sähkötehon nostamisen jälkeen yli 500 megawattia. Vuosituotanto on hieman yli 8 terawattituntia, joka on yli kymmenen prosenttia Suomen vuotuisesta sähköntuotannosta.
Laitos otettiin käyttöön Suomen ensimmäisenä ydinvoimalaitoksena yhden reaktorin voimin vuonna 1977, ja toinen reaktori käynnistyi 1980. Laitoksen omistaa Fortum Oyj, jolle omistus siirtyi Imatran Voima Oy:n (IVO) ja Neste Oy:n yhdistyttyä 1998. Vuonna 2023 valtioneuvosto myönsi reaktoreille uuden käyttöluvan, joka on voimassa vuoden 2050 loppuun asti.
Loviisan voimalaitoksella työskentelee noin 500 Fortumin työntekijää. Lisäksi lähes sata muiden yritysten työntekijää käy töissä voimalaitoksella päivittäin. Vuosihuoltojen aikana työntekijöiden määrä kasvaa useilla sadoilla.
Heikki Luostarinen
Antti Heikki Luostarinen (s. 7. helmikuuta 1957, Lahti) on Tampereen yliopiston tiedotusopin professori. Hänen tutkimusalojaan ovat propaganda, sotajournalismi ja sotilaallinen tiedotustoiminta, toimitustyö ja toimittajan yhteiskunnallinen rooli, journalismi ja kansalaisuus, journalismi ja yhteiskunnallinen muutos sekä journalismi ja kansallisvaltioiden kehitys.
Loviisan ydinvoimalaitos
Historiaa
Alun perin Imatran Voiman tarkoituksena oli hankkia ydinvoimalaitos lännestä. 1960-luvun puolivälissä käynnistettiin kansainvälinen tarjouskilpailu, jonka perusteella saksalaisen AEG:n reaktoreista tuli IVO:n suosikki. Monivaiheisen ja poliittiseksi muuttuneen keskustelun päätteeksi voimala tilattiin Neuvostoliitosta.
Loviisan ydinvoimalaitos otettiin käyttöön vuonna 1977, jolloin Loviisa 1 valmistui sähköntuotantoon. Kolme vuotta myöhemmin vuonna 1980 otettiin käyttöön Loviisa 2.
Voimalaitosprosessin pääkomponentit, reaktorin apulaitteineen ja turbiinit toimitti neuvostoliittolainen Atomenergoexport. Niiden ympärille haluttiin lisätä länsimaisen turvallisuusajattelun mukaisesti suojarakennus, joka estäisi päästöt ympäristöön myös vakavamman onnettomuuden sattuessa. VVER-440:n primääripiiri on kuitenkin varsin suurikokoinen, koska alkuperäisissä suunnitteluperusteissa ei suojarakennusta pidetty tarpeellisena. Tarpeeksi isoa täyspainesuojarakennusta ei ollut saatavissa, joten päädyttiin Westinghousen jäälauhduttimilla varustettuun suojarakennukseen. Varsinaiset teräksiset suojakuoret rakensi Wärtsilä. Tällainen suojarakennus kyettiin rakentamaan tarpeeksi suureksi pitämään venäläisten ylimitoitettu primääripiiri sisällään. Mahdollisessa onnettomuudessa jäälauhduttimet tiivistävät höyryn vedeksi, jolloin suojarakennuksen ei tarvitse kestää niin suurta painetta kuin ilman lauhdutinta varustettujen suojarakennusten. Voimalaitokseen on tehty myös huomattava määrä turvallisuutta parantavia muutoksia alkuperäiseen venäläisten esittämään konseptiin nähden. Voimalaitosprosessin valvontaan ja ohjaukseen tarvittavan instrumentaation toimitti Siemens AG ja prosessitietokoneen kotimainen valmistaja Nokia. Venäläisessä ydinvoimalaitossuunnittelussa on myös sanottu olleen aika ennen Loviisaa ja Loviisan jälkeen, niin paljon suomalaiset esittivät venäläisille turvallisuutta koskevia vaatimuksia.
Loviisan reaktorit mainitaan yleensä VVER-440V213-tyyppisiksi alkuperältään, mutta niihin on tehty niin paljon muutoksia, ettei niitä listata samaan kategoriaan muiden venäläisten reaktoreiden kanssa. Fortum on investoinut huomattavia summia Loviisan laitoksen uudistamiseen. Vuosina 2014–2018 yhtiö paransi laitoksen turvallisuutta ja tehokkuutta lähes puolella miljardilla eurolla.
Alkuvuodesta 2009 Fortum haki valtioneuvostolta periaatepäätöstä kolmannen reaktorin rakentamisesta Loviisaan. Yhtiö suunnitteli, että uusi reaktori olisi voinut olla käytössä vuonna 2020. Valtioneuvosto päätti keväällä 2010 hylätä Fortumin hakemuksen.
Historia
Laitosyksiköiden alkuperäinen teho oli 440 MW, josta sitä on nostettu yli 500 megawatin. Tehoa on nostettu reaktorin lämpötehoa kasvattamalla ja prosessia modernisoimalla. Laitosyksiköiden kokonaishyötysuhde on noin 34 prosenttia.
Loviisa 1:llä havaittiin varsin pian laitosyksikön käyttöönoton jälkeen paineastian lujuuden pienentyminen neutronien aikaansaamassa pommituksessa. Metallin hilarakenne vaurioituu neutronien vaikutuksesta, mutta normaalin teräksen kohdalla vaikutus on pientä. Sen sijaan reaktorisydämen kohdalla paineastiassa on hitsaussauma, jossa olevat epäpuhtaudet suurentavat neutronien aikaansaamaa vaikutusta ja aiheuttavat haurasmurtuman vaaran. Tällainen tilanne olisi voinut syntyä pumpattaessa kylmää hätäjäähdytysvettä vielä korkeapaineiseen reaktoriin. Asian korjaamiseksi tehtiin useita toimenpiteitä. Reaktorin lataustapaa vaihdettiin ja uloimmat polttoaineniput korvattiin metallisilla ”dummy”-elementeillä, jotka eivät tuota tehoa vaan toimivat ainoastaan heijastimina. Hätäjäähdytysveden lämpötilaa nostettiin paineakuissa, jolloin hätäjäähdytystilanteessakin voidaan taata riittävä marginaali. Vuoden 1996 vuosihuollossa hitsisauma lämpökäsiteltiin hehkuttamalla, jolloin lujuus palasi lähes uudenveroiseksi.
Reaktori
Reaktori koostuu paineastiasta, jonka sisällä on polttoaine ja säätösauvat. Vesi pumpataan pääkiertopumpuilla reaktoriin, jossa se reaktorisydämen läpi kulkiessaan kuumenee ja menee höyrystimille. Vesi ei kiehu primääripiirissä, koska kyseessä on painevesireaktori.
Reaktorisydän koostuu 349 elementistä, joihin sisältyvät 37 säätösauvaa, 313 polttoainenippua ja 36 teräselementtiä (”dummy”-elementit). Niput ovat kuusikulmaisia ja ne on koteloitu. Neutronivuoloukkutyyppiset booriteräksiset säätösauvat vastaavat muodoltaan polttoainenippuja ja niissä on polttoainejatke. Paineastia on korkea, koska säätösauvat työntävät reaktoriytimeen mennessään tieltään yhden polttoainenipun sydämen alle. Putkiyhteet on myös jaettu länsimaalaisista poiketen kahteen kerrokseen pääkiertopiirien suuren lukumäärän takia ja tämä pidentää painesäiliötä osaltaan.
Reaktorin teho säädetään säätösauvoilla ja reaktorivedessä olevalla boorihapolla, joka kaappaa ketjureaktion kannalta ylimääräiset neutronit. Normaalisti tehoajolla säätösauvat ovat käytännössä kokonaan ulkona reaktorista. Tarvittaessa ketjureaktio voidaan nopeasti pysäyttää tekemällä pikasulku, jolloin säätösauvat putoavat omalla painollaan reaktoriin. Reaktiivisuus pienenee sekä vähentyneen polttoaineen, että säätösauvoissa olevan boorin vaikutuksesta. Normaalisti säätösauvoja liikutellaan sähkömoottoreilla. Reaktori voidaan pysäyttää myös pumppaamalla booripitoista vettä reaktoriin, jolloin neutronit absorboituvat boorihappoon.
Turbiinilaitos
Höyrystimiä on kuusi kappaletta ja ne ovat U-putkityyppisiä, mutta länsimaisista poiketen vaakasuuntaisia. Höyrystimissä on huomattava määrä vettä, jonka ansiosta Three Mile Islandin (Harrisburg, Pennsylvania, Yhdysvallat) kaltainen onnettomuus vaatisi huomattavasti pitemmän ajan tapahtuakseen. Turbiinilaitos koostuu kahdesta turbiinista, joissa kussakin on yksi korkeapaineturbiini ja kaksi matalapaineturbiinia. Höyry paisuu ensin korkeapaineturbiinissa, josta se kulkee välitulistimille. Kosteudenerottimissa erotetaan höyrystä vesi ja välitulistimissa tulistetaan höyry, jonka jälkeen se paisuu matalapaineturbiineissa lauhduttimen paineeseen. Lauhduttimessa höyry tiivistyy vedeksi, jonka jälkeen se pumpataan lauhdepumpuilla kahdeksan esilämmittimen ja syöttövesisäiliön kautta takaisin höyrystimille.
Historia
Loviisa 2 on lähes identtinen kuin Loviisa 1 muutamia pieniä poikkeuksia lukuun ottamatta. Voimalaitosyksikköön tehtiin jo alun perin samat muutokset kuin Loviisa 1:lle paineastian neutronipommituksen pienentämiseksi. Myös hitsaussauman epäpuhtauksien määrä vaadittiin pitämään pienenä jo valmistusvaiheessa, joten kakkoslaitoksella paineastian lämpötilakäsittelyä ei ole tarvinnut tehdä.
Kansainvälisellä INES-asteikolla laitoksen käyttöhistoriassa ei ole käynyt INES 2 -luokkaa vakavampia tapahtumia. Laitosyksiköllä sattuneet INES 2 -luokan tapahtumat:
Polttoaine
Fortum käyttää Loviisan ydinvoimalaitoksessa Venäjältä tuotavaa ydinpolttoainetta. Polttoaine tulee TVELiltä, joka on Venäjän valtion omistaman Rosatomin tytäryhtiö. Toimitussopimus ulottuu vuosiin 2027 ja 2030 saakka. Euroopan komission mukaan Loviisan VVER-reaktorit ovat nykyisin täysin riippuvaisia venäläisen toimittajan toimittamasta polttoaineesta. LUT-yliopiston energiatekniikan professori Juhani Hyvärisen mukaan toisen toimittajan löytämiselle ei kuitenkaan ole ehdottomia teknisiä esteitä. Aikaisemmin Loviisaan on toimittanut polttoainetta brittiläinen BNFL. Fortum on sopinut hankkivansa polttoainetta tulevaisuudessa TVELin ohella yhdysvaltalaiselta Westinghouse Electric Companyltä.
Ydinjätteet
Loviisan voimalaitosalueella on loppusijoituspaikat matala- ja keskiaktiivista ydinjätettä varten. Noin 110 metrin syvyydellä kalliossa sijaitsevat luolat otettiin käyttöön vuonna 1998. Kun reaktorit aikanaan puretaan, niin myös purkujätteet loppusijoitetaan näihin luoliin.
Vuoteen 1996 asti Loviisan voimalaitoksen ydinpolttoaine toimitettiin käytön jälkeen Majakin jälleenkäsittelylaitokselle Neuvostoliittoon/Venäjälle polttoainetoimituksia koskevan sopimuksen mukaisesti. Neuvostoliitossa ydinpolttoaine jälleenkäsiteltiin, joten käytettyä polttoainetta hyödynnettiin raaka-aineena uuden polttoaineen valmistuksessa. Uusi ydinenergialaki kielsi käytetyn ydinpolttoaineen maahantuonnin ja maastaviennin, joten nykyisin käytetty ydinpolttoaine varastoidaan Suomeen odottamaan loppusijoitusta Eurajoen Olkiluodossa, Fortumin ja Teollisuuden Voiman yhdessä omistaman Posiva Oy:n jätevarastossa.
Aiheesta muualla
60.37067°N, 26.34656°W
Tukenasi
Tukenasi ry (aiemmin Turun Kaupunkilähetys ry) on Turussa toimiva sosiaalialan järjestö, jonka tarkoituksena on vahvistaa ihmisten hyvinvointia ja toimijuutta sekä vähentää ihmisten kokemaa yksinäisyyttä, turvattomuutta ja avuttomuutta erityisesti elämän käännekohdissa. Se on perustettu vuonna 1880. Tukenasi ry on Turun vanhin sosiaalialan järjestö.
Shout at the Devil
Shout at the Devil on yhdysvaltalaisen rock-yhtye Mötley Crüen toinen studioalbumi. Se julkaistiin syyskuussa 1983. Yhtye teki albumin avulla lopullisen läpimurtonsa keräten mainetta maailmanlaajuisesti. Albumia on kehuttu yhtyeen esikoislevyn Too Fast for Love tavoin sekä tyylilajinsa vaikuttavimmaksi että itse yhtyeen parhaaksi tuotokseksi. Shout at the Devil on myös yhtyeen raskain albumi nimilevyn Mötley Crüe ohella. Albumi on tyyliltään enemmän hard rockia ja heavy metalia kuin useita eri tyylejä yhdistellyt Too Fast for Love.
Nauhoittaminen
Albumin tuotti aikaisemmin muun muassa Cheap Trickin ja Ted Nugentin kanssa työskennellyt Tom Werman. Hän oli yhtyeelle uusi tuttavuus, ja basisti Nikki Sixx tunsi hänen kanssaan välittömästi yhteenkuuluvuutta ja tuli samalla hyvin toimeen, ainakin aluksi. Werman ymmärsi erinomaisesti, mitä Nikki halusi ilmaista kappaleillaan ja millaista äänimaailmaa hän haki. Kaksikolla oli hyvin samanlaiset käsitykset yhtyeen musiikista ja siitä, miten siitä saataisiin vielä parempaa. Albumi äänitettiin Hollywoodin Cherokee Studiosissa noin yhdeksässä kuukaudessa. Samaan aikaan studiossa työskennellyt, sooloalbumiaan työstänyt The Doorsin entinen kosketinsoittaja Ray Manzarek vieraili usein yhtyeen luona juoden heidän viinaansa, käyttämällä heidän huumeitaan sekä kertomalla tarinoita entisestä yhtyekaveristaan Jim Morrisonista.
Nikki Sixx oli kiinnostunut albumin työstöaikoina mustasta magiasta. Yhtyeellä oli tapana tehdä kokeiluja ja nauhoitella teeman mukaisia kappaleita ja loitsuja. Jossakin vaiheessa jotkut yhtyeen jäsenet makasivat studion lattialla yrittäen lausua Jesus is Satan (suom. 'Jeesus on Saatana') takaperin kattoon kiinnitetyn gongin pyöriessä ja kumistessa heidän yläpuolellaan aavemaisesti. Sixxin mukaan heidän äänittäjänsä otti kyseisenä päivänä, koska piti yhtyeen jäseniä riivattuina. Yhtyeen tapojen mukaisesti aika niin studiossa kuin sen ulkopuolella sisälsi railakasta huvittelua: yhtenä iltana Nikki, Tommy sekä hänen rumputeknikkonsa Clyde "The Spide" Duncan joutuivat paikallisten poliisien häiriköimiksi. Vastauksena siihen kolmikko päätti virtsata poliisiauton sisälle avoimesta ikkunasta. Samana yönä Tommy heitti tiiliskiven studion lasin läpi.
Kritiikki
Metalliyhtyeitä syytettiin kyseisenä aikana yleisesti satanismista, väkivaltaisista ja itsemurhaan kehottavista tai muuten sopimatonta kieltä sisältävistä sanoituksista ja myös kielteisesti nuorisoon vaikuttavasta musiikista. Myös Mötley Crüe sai oman osansa arvostelusta, kun albumin kappale ”Bastard” pääsi PMRC:n "Filthy Fifteen" -listalle väkivaltaisten sanoitustensa vuoksi. Albumin nimi herätti joissakuissa närää, ja yhtyettä syytettiin satanismista. Yhtye puolustautui jatkuvasti painottamalla nimessä lukevan Shout at the Devil eikä Shout with the Devil. Albumin nimi oli ollut alun perin Shout with the Devil, mutta Nikki Sixx muutti sen, osittain levy-yhtiön sekä Tom Zutautin painostuksesta.
Brooke (etunimi)
Brooke on englantilaiselta kielialueelta lähtöisin oleva etunimi, jota käytetään yleensä naisennimenä.
Nimi Suomessa
Brooke-etunimi saapui Suomeen 1970-luvulla. Vuoteen 2021 mennessä Digi- ja väestötietoviraston etunimitilastoon on kirjattu noin 50 tämännimistä naista.
Villamblard
Villamblard on kunta Lounais-Ranskassa Dordognen departementissa Akvitanian alueella. Kunnassa on keskiaikaisen Barrièren linnan (Château de Barrière) rauniot.
Etiopian pääministeri
Etiopian pääministeri on Etiopian hallituksen johtaja. Pääministerin nimittää eduskuntavaalien jälkeen suurin puolue.
Tõnu Kilgas
Elämä ja ura
Kilgas syntyi vuonna 1954 Tartossa. Hänen vanhempansa Ellen Kaarma ja Lembit Mägedi olivat näyttelijöitä Vanemuine-teatterissa. Kilgas opiskeli laulua ja kuoronjohtoa tarttolaisessa Heino Elleri Muusikakoolissa ja valmistui sieltä vuonna 1977. Hän työskenteli vuosina 1976–84 Vanemuine-teatterissa ja vuosina 1984–2001 Estonia-teatterissa. Sittemmin hän työskenteli Vanalinnastuudio-teatterissa ja vapaana ammatinharjoittajana. Teatterin ja oopperan lisäksi hän esiintyi uransa aikana myös elokuvissa ja televisiosarjoissa, kuten Õnne 13:ssa Harry Ahvenen roolissa sarjan alusta lähtien (1993–2020). Syksyllä 2020 hän kertoi sairastuneensa syöpään. Hän kuoli toukokuussa 2021.
Ihmeotukset: Dumbledoren salaisuudet
Ihmeotukset: Dumbledoren salaisuudet on vuonna 2022 ensi-iltansa saanut yhdysvaltalais-brittiläinen fantasiaelokuva, jonka on ohjannut David Yates, käsikirjoittanut Steve Kloves sekä tuottanut J. K. Rowling. Se on Ihmeotukset-elokuvasarjan kolmas osa ja J. K. Rowlingin velhomaailman yhdestoista elokuva. Elokuvan pääosissa ovat Eddie Redmayne, Jude Law, Ezra Miller, Dan Fogler, Alison Sudol, Callum Turner, Jessica Williams, Katherine Waterston ja Mads Mikkelsen.
Elokuva sai ensi-iltansa Suomessa 8. huhtikuuta 2022 ja Britanniassa sekä Yhdysvalloissa 15. huhtikuuta 2022.
Juoni
Koska Albus Dumbledore ei Grindelwaldin kanssa tekemänsä verivalan vuoksi voi vieläkään taistella Grindelwaldia vastaan, hän värvää Liskon ja tämän veljen Theseuksen lisäksi Yusuf Kaman, Jacob Kowalskin, Liskon assistentin Bunty Broadcaren, sekä Ilvermornyn loitsujen opettajan Eulalie "Lally" Landen auttamaan suunnitelmassa pysäyttää Grindelwaldin jästien vastaisen sodan lietsomisessa. Dumbledore ohjeistaa Liskon antamaan Jacobille myös oman taikasauvan. Kaman soluttautuessa vakoojaksi Grindelwaldin joukkoihin, muut matkustavat Berliiniin taivuttelemaan Kansainvälisen velholiiton johtajaa Anton Vogelia, joka on luopumasta virastaan, taistelemaan myös Grindelwaldia vastaan. Vogel kuitenkin paljastui Grindelwaldin kannattajaksi ja vapauttaa hänet kaikista syytöksistä. Hän myös antaa Grindelwaldin asettua ehdolle vaaleihin, jossa valitaan velholiiton seuraava johtaja.
Theseus yrittää vastustaa Vogelin päätöstä, mutta hänet pidätetään. Lally ja Jacob saavat tehtäväkseen estää Grindelwaldin kätyreitä salamurhaamasta Brasilian ehdokasta, Vicência Santosta, kun taas Dumbledore kertoo Liskolle, että Theseus on lukittu salaiseen vankilaan nimeltä Erkstag. Lally ja Jacob onnistuvat estämään salamurhayrityksen, mutta juhlissa syntyneen kohtauksen vuoksi Jacobia syytetään yrityksestä salamurhata Grindelwald. Lally ja Jacob pääsevät pakoon, mutta Grindelwald käyttää tätä kääntääkseen yhä useamman velhon jästejä vastaan. Valio on saanut tehtäväkseen murhata Albus Dumbledore, mutta Dumbledore päihittää Valion helposti. Albus paljastaa Grindelwaldin olleen oikeassa Valion olevan Dumbledore, mutta hän jätti kertomatta Valion olevan Aberforthin avioton lapsi. Tämän paljastuttua Valio alkaa kyseenalaistaa uskollisuuttaan Grindelwaldia kohtaan.
Velhot kerääntyvät Bhutaniin, missä uusi velholiiton johtaja aiotaan valita seremonian avulla, jossa qilin kumartaisi sille, joka sen mielestä on puhdassydäminen. Grindelwald oli käyttänyt pimeää taikuutta herättääkseen tappamansa qilin-varsan henkiin epäkuolleena ja täten manipuloida sen kumartamaan hänelle, voittaakseen vaalit. Mutta juuri kun hän on julistamassa sodan jästejä vastaan, Queenie Goldstein kääntyy häntä vastaan ja estää häntä kiduttamasta Jacobia lisää. Sitten Valio ja Lisko paljastavat yleisölle Grindelwaldin huijauksen. Bunty näyttää velhoille elossa olevan qilin-varsan, joka kumartaa ensin Dumbledorelle, mutta Dumbledoren kieltäytyessä velholiiton johtajan paikasta, se kumartaakin Santosille. Raivon vallassa Grindelwald yrittää tappaa Valion, mutta Albus ja Aberforth estävät sen. Samalla verivala rikkoutuu, minkä jälkeen Dumbledore ja Grindelwald taistelevat kiihkeästi toisiaan vastaan. Tasaväkisen taistelun jälkeen Grindelwald lopulta pakenee.
Aberforth vie Valion kotiinsa Tylyahoon, kun taas Jacob ja Queenie menevät naimisiin Jacobin leipomossa. Häissä Lisko tapaa jälleen Tina Goldsteinin, josta oli tullut AYT:n (Amerikan yhdysvaltain taikakongressin) auroriviraston johtaja. Dumbledore katselee hääseremoniaa etäältä, ennen kuin hän lähtee kävelemään lumisen kadun halki yksin poispäin.
Proud Boys
Proud Boys on yhdysvaltalainen miesten järjestö, joka perustettiin vuonna 2016. Järjestö pitää länsimaista kulttuuria ylivertaisena muihin kulttuureihin verrattuna. Se sanoo vastustavansa muun muassa poliittista korrektiutta, laitonta maahanmuuttoa, aserajoituksia ja feminismiä. Järjestö vastustaa myös valkoisten syyllistämistä ja kutsuu rasismia myytiksi, jonka ovat keksineet syyllisyydentuntoiset valkoiset liberaalit.
Viharyhmiä arvioiva Southern Poverty Law Center määritteli Proud Boysin vuonna 2018 viharyhmäksi. Proud Boys on määritelty myös äärioikeistolaiseksi, ja Kanadassa uusfasistiseksi ja väkivaltaiseksi terroristijärjestöksi.